Z A P I S N I K
34. sjednice Vijeća Mjesnog odbora “Nadbiskup Antun Bauer“
održane dana 22. siječnja 2024. g. s početkom u 19.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Bojana Ivanišević, Zlatan Krajina, Ante Barišić i Goranka Tropčić Zekan. Nenazočni član Marina Bauer.
Predsjednica Vijeća Mjesnog odbora pozdravlja sve prisutne i konstatira da su prisutni četiri člana/članice Vijeća, te su stečeni uvjeti za raspravu i pravovaljano odlučivanje. Sjednici nazoči i građanin zainteresiran za problematiku drvoreda u Ulici Nadbiskupa Antuna Bauera u Zagrebu. 
Prije utvrđivanja dnevnog reda gđa. Tropčić Zekan predlaže usvajanje zapisnika 33. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 33. sjednice Vijeća Mjesnog odbora.
Predsjednica Vijeća otvara raspravu o Dnevnom redu 33. sjednice Vijeća Mjesnog odbora, te predlaže izmjene i dopune dnevnog reda, što članovi Vijeća jednoglasno, bez rasprave, prihvaćaju i donose sljedeći:

                                                                 DNEVNI  RED
1. Ulica Antuna Bauera-promjena vrste stabala u drvoredu, davanje mišljenja 
2. Zahtjev za korištenje prostora za „Mankind project Croatia“
3. Plan potreba za aktivnostima, programima i projektima unapređenja kvalitete života
      građana Mjesnog odbora „Nadbiskup Antun Bauer“ u 2024., donošenje
4. Zahtjev za ukidanjem parkirališnog mjesta za potrebe osoba s invaliditetom na adresi Prolaz Jurja Ratkaja 
5. Pitanja, prijedlozi i razno


Ad 1. Ulica Antuna Bauera-promjena vrste stabala u drvoredu, davanje mišljenja 

Članovi Vijeća raspravljali su o pristiglom mišljenju Gradskog zavoda za zaštitu spomenika kulture i prirode u vezi zahtjeva stanara Ulice Antuna Bauera za promjenu vrste stabala u drvoredu na zapadnoj strani ulice, kojim se daje pozitivno mišljenje na predloženu zamjenu i to da se na zapadnoj strani ulice zamijene postojeća stabla kuglastog bagrema u srebrnolisni javor, a koja su posađena na istočnoj strani ulice, te da se na taj način ispravi pogreška koja je učinjena još 2009. godine prilikom rekonstrukcije ulice, a o čemu je Zavod već tada ukazao i pokušao provesti izmjenu.
Članovi Vijeća su nakon kratke rasprave podržali prijedlog stanara ulice koji je i bio prisutan na sjednici Vijeća, te ukratko objasnio kronologiju događanja. Članovi Vijeća su zaključili da je vrlo evidentno da posađena stabla kuglastoga bagrema ne uspijevaju izrasti i oformiti krošnju, te tako ne pridonose kvaliteti stanovanja, te su jednoglasno donijeli sljedeći:

ZAKLJUČAK

o promjeni vrste stabala u ulici Antuna Bauera

1. Vijeće Mjesnog odbora „Nadbiskup Antun Bauer“ daje pozitivno mišljenje na prijedlog Gradskog zavod za zaštitu spomenika kulture i prirode za promjenu vrste stabala u drvoredu na zapadnoj strani ulice Antuna Bauera.

2. Vijeće predlaže da se ta akcija uvrsti u prvu Izmjenu plana komunalnih aktivnosti Gradske četvrti Donji grad za 2024.

3. Ovaj se zaključak dostavlja Vijeću Gradske četvrti Donji grad.



Ad. 2. Zahtjev za korištenje prostora za „Mankind project Croatia“

Članovi Vijeća raspravljali su o pristiglom Zahtjevu za povremeno korištenje prostora mjesne samouprave od strane građanske inicijative „Mankind  project Croatia“ 
Članovi Vijeća jednoglasno su odobrili korištenje prostora, o čemu se donosi sljedeći:

Z A K L J U Č A K

1. Građanskoj inicijativi „Mankind  project Croatia“ odobrava se povremeno korištenje dvorane u objektu mjesne samouprave, Zagreb, Bauerova 21 u terminu  srijedom  od 18,30 - 23,00 sata u period od 31.1.2024. do 29.1.2025.

2. Prostor iz točke 1. ovog zaključka koristit će „Mankind  project Croatia“ bez naknade.

3. „Mankind  project Croatia“ se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad. 3. Plan potreba za aktivnostima, programima i projektima unapređenja kvalitete života građana Mjesnog odbora "Nadbiskup Antun Bauer" u 2024.
Članovi vijeća nastavili su raspravu o mogućim aktivnostima i projektima kojima bi se unaprijedila kvaliteta života građana, te su donijeli:

Plan potreba za aktivnostima, programima i projektima 
unapređenja kvalitete života građana Mjesnog odbora 
"Nadbiskup Antun Bauer" u 2024. godini


	Planirana sredstva iz članka 1. u Mjesnom odboru, u ukupnom iznosu od  3.000  eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
1. Upoznavanje kvarta i poticanje sugrađana na druženje i komunikaciju uz interaktivnu grafičku kartu kvarta "Upoznajmo kvart". Izmjena iskustava između različitih generacija u stručno vodstvo moderatora.
2. Kazališno-cirkuska predstava za sve generacije

	Cilj(evi) aktivnosti 
	Poticanje sugrađana na druženje i komunikaciju. 

	Datum održavanja
	Svibanj 2024.

	Procijenjena vrijednost  
	1.500 EUR

	 

	2. SPORT I REKREACIJA 

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
3. Sportske aktivnosti za djecu i odrasle

	Cilj(evi) aktivnosti 
	Poticanje građana (djeca i odrasli) na rekreativno bavjenje sportom

	Datum održavanja
	Svibanj 2024.

	Procijenjena vrijednost  
	500 EUR

	 

	3. ODGOJ I OBRAZOVANJE

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
4. Performativno-edukativni program s ciljem borbe protiv grafita "Od šaranja do stvaranja"

	Cilj(evi) aktivnosti 
	Osvješćivanje građana, posebice mladih, da su grafiti vandalizam, te da postoje drugačiji načini izražavanja

	Datum održavanja
	Svibanj 2024.

	Procijenjena vrijednost  
	500 EUR

	 

	5. OČUVANJE OKOLIŠA I ODRŽIV RAZVOJ

	Naziv aktivnosti 
	Dan otvorenih vrata MO

	Opis aktivnosti  
	Okupljanje građana na otvorenom (lokacija: Park Grge Martića i okolica) uz paralelno odvijanje više programa i aktivnosti.
5. Mali razgovori o energetskoj učinkovitosti i borbi protiv klimatskih promjena pod nazivom: "Što ja mogu učiniti i da li je već kasno?"
6. Osvješćivanje građana (djece, mladih i odraslih) o potrebi čuvanja kvarta (zgrade, ulice, parkovi,....) od uništavanja, onečišćenja i ostaloga. Biti će povezano s aktivnosti navedenom pod 1.1. (Društveni život i kultura) i 3.4. (Odgoj i obrazovanje)

	Cilj(evi) aktivnosti 
	Promoviranje očuvanja okoliša i održivog razvoja

	Datum održavanja
	Svibanj 2024.

	Procijenjena vrijednost  
	500 EUR



Radi prekratkog vremena, odlučeno je da će se detaljna razrada predviđenih aktivnosti ostaviti za sjednicu Vijeća u veljači.


Ad. 4. Zahtjev za ukidanjem parkirališnog mjesta za potrebe osoba s invaliditetom na adresi Prolaz Jurja Ratkaja 3

Članovi Vijeća raspravljali su o inicijativi građana, konkretnije predstavnika suvlasnika Stambene zgrade Prolaz Jurja Ratkaja 3 o zahtjevu za ukidanjem jednog parkirališnog mjesta za potrebe osoba s invaliditetom ispred predmetne stambene zgrade. Predstavnik suvlasnika traži dopisom od nadležnog gradskog ureda da se to parkirališno mjesto pretvori u redovno parkirališno mjesto jer je a) to mjesto bilo određeno za potrebe jednog od suvlasnika zgrade koji je u međuvremenu preminuo i b) to mjesto sada uglavnom stoji prazno, a ostali suvlasnici nemaju gdje parkirati svoja vozila.

Članovi vijeća načelno podržavaju tu inicijativu jer i sami svjedoče nedostatku redovnih parkirališnih mjesta dok su istodobno parkirališna mjesta za potrebe osoba s invaliditetom prazna.  Međutim, podsjećamo da smo na našoj 26. sjednici održanoj 29.5.2023. godine zatražili od nadležnog gradskog ureda da provede reviziju  parkirališnih mjesta rezerviranih za parkiranje osoba s invaliditetom na području Mjesnog odbora „Nadbiskup Antun Bauer“, o čemu je donesen i Zaključak.


Ad. 5.  Pitanja, prijedlozi i razno

Nije bilo pitanja ni prijedloga.

Sjednica je završila u 21.30.
Zapisnik vodila: Goranka Tropčić Zekan

KLASA:  024-08/24-003/177
URBROJ: 251-13-11-1/007-24-2



Zagreb, 22. siječnja 2024.

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r.
                                           

